**Darba grupas publisko ūdeņu apsaimniekošanas un izmantošanas kārtības noteikšanai**

**SANĀKSMES PROTOKOLS**

2023. gada 16.februārī

*Sēde notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sanāksmi vada:Ādažu novada pašvaldības izpilddirektora 1.vietnieks Mariss Martinsons

Sanāksmi protokolē: Inga Švarce

Sanāksmē piedalās:

Pašvaldības deputāts Raitis Kubuliņš.

Pašvaldības darbinieki: Mariss Martinsons, Raimonds Garenčiks, Oskars Feldmanis, Edgars Sliede, Ainārs Grikmanis, Indra Murziņa, Inga Švarce.

Pašvaldības iedzīvotāji: Lelde Rostoka, Aivars Buls, Daiga Konrāde, Irēna Rimeika-Mežule, Jānis Brants, Kaspars Slavinskis, Sandis Tomsons, Andrejs Valters, Armands Svētiņš.

M. Martinsons:

Atklāj sanāksmi un ierosina par protokolētāju iecelt Ingu Švarci.

Ierosina par darba grupas vadītāja vietnieku ievēlēt pašvaldības aģentūras “Carnikavas komunālserviss” Vides pārvaldības nodaļas vadītāju Edgaru Sliedi. Darba grupas dalībnieki neiebilst.

Informē par darba grupas mērķi – novērtēt situāciju Ādažu novada pašvaldībā publisko ūdeņu izmantošanas un apsaimniekošanas jomā, kā arī sagatavot attiecīgus pašvaldības saistošos noteikumus. Informē par plānoto sanāksmes darba kārtību.

Informē, ka darba grupas dalībniekiem tiks nosūtīta informācija e-pastā par normatīvajiem aktiem publisko ūdeņu izmantošanas un apsaimniekošanas jomā.

E. Sliede:

Informē par L.Breidakas sagatavotu prezentāciju, ko sola nosūtīt visiem darba grupas locekļiem. Jauno noteikumu izstrādē jāņem vērā esošie tiesību avoti. Carnikavai ir izstrādāti publisko ūdeņu izmantošanas noteikumi. Izstrādāti ārpakalpojumā, līdzīgi kā Ādažu publisko ūdeņu ekspluatācijas noteikumi. Šie abi šobrīd ir zaudējuši spēku. Ir vēl virkne citu dokumentu, arī normatīvie akti, VARAM vadlīnijas, Ādažu un Carnikavas teritorijas plānojumi, Valsts kontroles Revīzijas atzinums, VARAM vēstule par saistošo noteikumu izstrādi (nevajag dublēt augstāk stāvošus normatīvos aktus).

Skaidro, ka iestrādājot saistošajos noteikumos jebkuru normu, ir jāvadās un tam ir jābūt pamatotam (zinātniski vai tiesību normās). Arī Carnikavas un Ādažu esošie publisko ūdeņu apsaimniekošanas plāni saturēja zinātniski pamatotus noteikumus.

Arī šajā daba grupā rosina rīkoties līdzīgi.

S.Tomsons jautā, vai izstrādājamo noteikumu pamatā būs spēku zaudējušie saistošie noteikumi.

E. Sliede – saturs un struktūra būs līdzīga un izejot no tā, kas ir Carnikavas plānā. Tas tiks ņemts par pamatu.

A.Buls jautā, vai būs noteikumi arī par katru ezeru atsevišķi. E.Sliede, S.Tomsons un A.Buls diskutē par saistošo noteikumu izstrādes kārtību.

J.Brants piedāvā izskatīt pa punktiem spēku zaudējušos Mazā Baltezera ekspluatācijas noteikumus un balsot par katru punktu.

E.Sliede, S.Tomsons, J.Brants un A.Buls diskutē par Mazā Baltezera ekspluatācijas noteikumiem, kuģošanas līdzekļiem un teritorijas plānojumos ietvertajiem apsaimniekošanas noteikumiem.

D.Konrāde uzdod jautājumu, vai darba grupa varēs ietekmēt kaut ko Gaujas-Baltezera kanāla noteikumos. Iedzīvotāji jauc apsaimniekošanu un izmantošanu.

R.Kubuliņš aicina izbeigt liekvārdību un darba grupas vadītājam izstrādāt struktūru noteikumiem.

M.Martinsons aicina visus darba grupas locekļus rakstīt priekšlikumus noteikumiem, izsverot visu un pamatojot priekšlikumus. Rakstveida priekšlikumi tiks izvērtēti un tiks lemts, kādā redakcijā apstiprināt. Jāsaprot, ka gala redakciju apstiprinās domes deputāti.

I.Rimeika–Mežale uzdod jautājumu par dabas aizsardzības jomas izpēti – ja pašvaldībai nav līdzekļu, vai iedzīvotājiem pašiem tā jāfinansē? Ierosina, ka pašvaldībai jānoslēdz līgums ar valsts policiju, lai tā kontrolē pārkāpumus.

M.Martinsons atbild, ka valsts policija to arī dara, bet savu resursu ietvaros.

A.Buls, M.Martinsons, S.Tomsons, J.Brants diskutē par darba grupas sapulču organizēšanu klātienē vai Zoom vidē, kā arī saistošo noteikumu izstrādes organizēšanu.

A.Svētiņš, L.Rostoka, I.Rimeika–Mežale un S.Tomsons diskutē par to, ka ir lielas problēmas ar kārtības ievērošanu uz un pie ūdens gan peldētājiem, gan supotājiem un makšķerniekiem. Ir jānorobežo peldvietas ar bojām. Jāsamazina peldlīdzekļu braukšanas ātrums.

M.Martinsons aicina visus līdz otrdienas vakaram iesūtīt priekšlikumus un pēc nedēļas ceturtdienā tikties. Informācija par sanāksmes formātu un vietu tiks izsūtīta visiem darba grupas dalībnikiem.

Sanāksmi slēdz plkst. 17.30.

Sanāksmes vadītājs M.Martinsons

Protokoliste I.Švarce